SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 38

**2019. gada 30.aprīļa plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

 komisijas locekļi:

Juris Rancāns, *priekšsēdētājs*

Aldis Blumbergs, *priekšsēdētāja biedrs*

Edvīns Šnore, *sekretārs*

Raimonds Bergmanis

Ivans Klementjevs

Mārtiņš Staķis

uzaicinātās amatpersonas :

• Iekšlietu ministrijas Juridiskā departamenta Normatīvo aktu nodaļas juriskonsults *Sandis Blumbergs;*

• Iekšlietu ministrijas Pilsonības un migrācijas lietu pārvaldes priekšnieka vietniece *Maira Roze;*

• Iekšlietu ministrijas Pilsonības un migrācijas lietu pārvaldes Migrācijas nodaļas vadītāja *Ilze Briede;*

• Valsts robežsardzes Juridiskās nodaļas priekšnieka pienākumu izpildītājs kapteinis *Jānis Voitehovičs;*

• Valsts robežsardzes Imigrācijas kontroles nodaļas priekšnieks *Agnis Višņevskis;*

• Ekonomikas ministrijas Uzņēmējdarbības konkurētspējas departamenta direktors *Kristaps Soms;*

• Ārlietu ministrijas Konsulārā un diplomātiskā nodrošinājuma direkcijas vadītājs *Bahtijors Hasans;*

• Ārlietu ministrijas Konsulārā departamenta direktores vietniece *Sanda Sīlīte-Galiņa;*

• Tieslietu ministrijas Valststiesību departamenta Administratīvo tiesību nodaļas jurists *Uldis Rudziks;*

• Latvijas Darba devēju konfederācijas ģenerāldirektores vietniece politikas plānošanas dokumentu eksperte *Ilona Kiukucāne;*

• Latvijas Tirdzniecības un rūpniecības kameras pārstāve *Katrīna Zariņa;*

• Saeimas Juridiskā biroja vec.jur. padomniece *Lilita Vilsone*.

komisijas konsultanti:

• vecāka konsultante *Ieva Barvika*

• konsultanti: ***Margita Markevica, Inese Silabriede, Daina Sunepa, Māris Veinalds***

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteM.Markevica

**Sēdes veids:** atklāta

Darba kārtība:

1. Grozījumi Imigrācijas likumā (Nr.208/Lp13) 2.lasījums.

2. Dažādi.

*Izskatītie dokumenti*: Iekšlietu ministrijas vēstule par priekšlikumiem grozījumiem Imigrācijas likumā (Nr. 1-28/1013, 26.04. 2019).

**J.Rancāns**: iepazīstina klātesošos ar darba kārtību un aicina iesaistītās puses informēt par veiktajiem precizējumiem.

**S.Blumbergs**: informē, ka sadarbībā ar Saeimas Juridisko biroju, piedaloties arī PMLP un Valsts robežsardzes pārstāvjiem, tika izdiskutēti problēmjautājumi saistībā ar likumprojektā ietverto regulējumu un Iekšlietu ministrija ir iesniegusi precizētus priekšlikumus (vēstule Nr. 1-28/1013, 26.04. 2019).

**I.Briede**: informē, ka sagatavots priekšlikums pie 11.panta, kas saistīts ar ārzemnieku nodarbinātības regulējumu un nodrošinās elastīgu pieeju darbaspēka trūkuma problēmas risināšanai.

**J.Rancāns**: aicina izskatīt 2. priekšlikumu.

**L.Vilsone**: norāda, ka 2. un 3. priekšlikums būtu skatāmi kopā. 3.priekšlikums precizē likumprojekta 1.pantu,, izslēdzot atsauci uz IX.1 nodaļā par administratīvo atbildību iekļautajiem pantiem, kuri vēl nav izdiskutēti.

**A.Blumbergs**: 2.priekšlikumu atsauc.

**R.Rancāns**: ierosina atbalstīt 3.priekšlikumu.

*Deputāti 3.priekšlikumu atbalsta.*

**2.priekšlikums atsaukts.**

**3.priekšlikums atbalstīts.**

**J.Rancāns;** aicina izskatīt 3.1 priekšlikumu.

**I.Briede**: informē, ka priekšlikums tapis sadarbībā ar Juridisko biroju un nodrošinās elastīgu pieeju darbaspēka trūkuma problēmas risināšanai. Tas paredz iespēju nodarbināt trešo valstu pilsoņus uz ilgtermiņa vīzas, kas nepārsniedz 1 gadu, pamata un kura ir vienkāršāk un ātrāk iegūsta nekā uzturēšanās atļauja. Regulējums arī atļaus komersantiem, kuru uzņēmumi dibināti pēdējā gada laikā, uzturēties Latvijā, lai nodrošinātu sekmīgu komercdarbību. tas paredzēts īstermiņa nodarbināšanai

**L.Vilsone**: norāda, ja priekšlikums tiks atbalstīts, – tas virzāms kā komisijas priekšlikums. Ierosina uz trešo lasījumu precizēt, uz kāda pamata var pieprasīt termiņuzturēšanās atļauju ilgtermiņa vīzas derīguma termiņa laikā.

**B.Hasans**: atbalsta priekšlikumu. Atzīst, ka ilgtermiņa vīza kā darba atļauja palīdzēs arī risināt jautājumu par ārzemju studentu nodarbinātību. Tiks skaidri nodalīti studēt gribētāji no strādāt gribētājiem. Mīnus varētu būt vēstniecību kapacitāte izskatīt ilgtermiņa vīzu kā darba atļauju piešķiršanu.

**K.Zariņa**: atbalsta priekšlikumu. Tas ir labāks par priekšlikumu palielināt studentu darba stundas nedēļā.

**I.Kivkucāne**: atbalsta priekšlikumu.

**K.Soms**: atbalsta priekšlikumu.

**J.Voitenhovičs**: atbalsta priekšlikumu.

**A.Blumbergs**: jautā, vai saistībā ar ilgtermiņa vīzu piešķiršanu būs arī regulējums noteikumu veidā.

**I.Briede**: skaidro, ka ir MK noteikumi, kuri regulē vīzu piešķiršanas kārtību. Tāpat ir sagatavoti MK noteikumi, kas regulēs pārējās darbības, kuras izriet no priekšlikuma.

**J.Rancāns**: aicina deputātus paust savu attieksmi balsojot.

*Balsojums: 5 par, 0 pret 1 atturas.*

**3.1 atbalstīts kā komisijas priekšlikums.**

**J.Rancāns:** aicina izskatīt 3.2,iekšlietu ministra priekšlikumu (vēstule Nr. 1-28/1013, 26.04. 2019).

**S.Blumbergs**: skaidro, ka priekšlikums paredz izslēgt no likuma 21. panta otrās daļas vārdus “līdz Latvijas Republikas valsts robežai’, jo VR amatpersona Imigrācijas likuma 21.panta pirmajā daļā minētā ārzemnieku pārvadātājam uzliktā pienākuma neizpildi jebkura gadījumā konstatēs Latvijas Republikā.

**J.Vilsone**: priekšlikumu atbalsta.

**J.Voitenhovičs**: atbalsta priekšlikumu.

*Deputāti 3.2 priekšlikumu atbalsta.*

**3.2 priekšlikums atbalstīts kā komisijas priekšlikums.**

**J.Rancāns:** aicina turpināt izskatīt 10.priekšlikumu, pievēršoties 68.4 pantam.

**L.Vilsone**: rosina pievērtu uzmanību termina “fiziskā persona” lietošanai saistībā ar administratīvā soda uzlikšanu par nelegālu nodarbināšanu kā tiesiskām personām. Vai tā ir aktualitāte.

**S.Blumbergs**: skaidro, ka tas saistīts ar jaunā Administratīvās atbildības likuma, kurš stāsies spēkā nākamajā gadā, 8.pantu, kur speciālos gadījumos amatpersonai paredzēta atbildība kā fiziskai personai.

 **L.Vilsone**: norāda, ka nav minētas juridiskās personas. Tas būtu jāprecizē uz 3.lasījumu.

*Deputāti atbalsta* 68.4 panta redakciju.

**J.Rancāns**: aicina izskatīt 68.5 pantu, par kuru bija diskusija.

**S.Blumbergs**: aicina skatīt Iekšlietu ministrijas iesniegto 68.5 precizējumu (vēstule Nr. 1-28/1013, 26.04. 2019). Skaidro, ka 68.5 pantā precizēta terminoloģija, lai vienādotu to ar 68.4 pantā lietoto terminoloģiju, kā arī, lai varētu saukt pie administratīvās atbildības ārzemnieku, kurš pārkāpis nodarbinātības tiesību nosacījumus.

**J.Rancāns**: aicina atbalstīt 68.5 panta redakciju un iekļaut to komisijas priekšlikumā. Aicina skatīt 68.6 un 68.7 pantu. Ierosina atbalstīt.

*Deputātiem atbalsta* 68.5, 68.6 un 68.7 pantu redakciju.

**J.Rancāns**: aicina skatīt 11. priekšlikumu.

**L.Vilsone**: skaidro, ka priekšlikuma pirmā daļa iekļaujama komisijas priekšlikumā, Atsauc 68.9  izslēgšanu.

**J.Rancāns**: ierosina daļēji atbalstīt 10.priekšlikumu, iekļaujot to komisijas priekšlikumā, kā arī atbalstīt 11. priekšlikumu, iekļaujot to komisijas priekšlikumā.

*Deputātiem iebildumu nav.*

**10.priekšlikums daļēji atbalstīts komisijas priekšlikumā .**

**11. priekšlikums atbalstīts komisijas priekšlikumā.**

**Komisijas priekšlikums atbalstīts.**

 **J.Rancāns**: aicina likumprojektu atbalstīt un virzīt izskatīšanai Saeimā 2.lasījumā, kā arī noteikt priekšlikumu iesniegšanas termiņu trešajam lasījumam.

*Deputāti likumprojektu atbalsta.*

**L.Vilsone***:* ierosina noteikt priekšlikumu iesniegšanas termiņu trešajam lasījumam – 21. maiju.

*Deputātiem iebildumu nav.*

**Lēmums**:

- likumprojektu “Grozījumi Imigrācijas likumā” (Nr.208/Lp13) atbalstīt un virzīt izskatīšanai Saeimā 2.lasījumā.

- noteikt priekšlikumu iesniegšanas termiņu 3.lasījumam - 21. maiju.

**J.Rancāns**: informē par Pārresoru koordinācijas centra vēstuli, kurā aicināts līdz 3. maijam deleģēt pārstāvjus ekspertu darba grupai Nacionālā attīstības plāna 2021.-2027.gadam prioritātes izstrādei. Aicina deputātus pieteikties.

**E.Šnore**: apstiprina savu dalību.

**Lēmums:**

- deleģēt deputātu E.Šnori ekspertu darba grupai Nacionālā attīstības plāna 2021,-2027.gadam prioritātes izstrādei.

**J.Rancāns**: informē par 10.jūnija paredzēto NVO forumu un aicina izvirzīt moderatoru diskusijai par lobēšanas likuma tēmu.

*Deputāti izvirza klāt neesošos A.Latkovski un J.Ādamsonu.*

**J.Rancāns**: sola noskaidrot, vai izvirzītie kandidāti piekrīt vadīt diskusiju. Sēdi slēdz.

*Sēde pabeigta 2019.gada 30.aprīlī plkst. 11.00*

Komisijas priekšsēdētājs J.Rancāns

Komisijas sekretārs E.Šnore

Protokolētāja M.Markevica